lv ru lv es en eo fr lv hbs_lat lv sl fr lv en ru lv es en en en en eo fr lv hbs_lat lv sl fr lv lv lv en de en fr it en es en sv en ja fr en de pt en en en en en cs ru lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv en lv en lv en lv en lv en lv en lv en lv fi fr fr lv sl lv lv en
Daudzgadīgs lakstaugs 30-100 cm augstumā. Zied no jūnija līdz augustam. Ziedi ir koši dzeltenā krāsā.  Ir labs medus augs.
Ievāc auga augšējo daļu (15-20 cm). Vēlams ievākt, kad tā ir pilnībā uzziedējusi, ap vasaras saulgriežiem. Piemīt balzāmisks aromāts un rūgtena garša. Glabā līdz 2 gadiem.
Auga virszemes daļas satur flavonoīdus, ēterisko eļļu, miecvielas, rūgtvielas, krāsvielas, askorbīnskābi, nikotīnskābi, P un PP vitamīnus, karotīnu, un citas vielas, kurām piemīt baktericīda iedarbība. Vieglo, savelkošo un pretiekaisuma iedarbību nodrošina sastāvā esošās miecvielas. Savienojumā ar citām aktīvajām vielām tās iznīcina mikrobus, uz kuriem neiedarbojas antibiotikas. Rūgtvielas pastiprina kuņģa sekrēciju. Auga aktīvās viela (hipericīns) regulē organismā vielu maiņas procesus, pastiprina ultravioleto staru uzsūkšanu ādā. Šī viela nešķist ūdenī un sastopama spirta uzlējumos un sulā.
Avicenna ir uzskatījis, ka asinszāle novārīta vīnā, mazina sāpes iegurņa rajonā, mazina sāpes sēdes nerva rajonā.
Atvieglo sievietēm menstruālo ciklu. Pie nosacījuma, ka lieto šīs zāles 40 dienas pēc kārtas.
Piemīt savelkoša, asiņošanas apturoša, tonizējoša īpašība, mazina iekaisuma procesus un ādas kairinājumus.
Pie visām iekaisumu slimībām, īpaši gremošanas sistēmas ārstēšanai.
Eļļa efektīva apdegumu un nedzīstošu brūču ārstēšanai.
Ieteicama kā kosmētisks līdzeklis sejas un kakla ādas kopšanai.
Asinszāles ziedu izvilkumu ūdenī vai spirtā izmanto kā krāsvielu mīklai, glazūrām, krēmiem, piena ķīselim, dzērieniem.
Tautas medicīnā šo drogu lieto ārstnieciskām tējām.
Asinszāles preparāti atslābina žultsceļu, asinsvadu, zarnu trakta un urīnceļu gludo muskulatūru, kas atvieglo žults izdalīšanos un samazina tā uzkrāšanos žults pūslī, mazina resnās un tievās zarnas spazmas, atvieglo urināciju un palielina urīna filtrāciju nierēs, nostiprina kapilāro asinsvadu sieniņas, uzlabo venozo asinsriti.
Pielieto mutes dobuma iekaisumu, stomatīta, strutaina ostīta, apdegumu, inficētu brūču, abscesu gadījumos.
Asinszāles aktīvās vielas uzbudina gremošanas trakta orgānus, tonizē asinsriti. Izrāda viegli nomierinošu iedarbību, iespaido depresijas stāvoklī, īpaši klimaktērijas periodā. Lietojot asinszāli, novēro pašsajūtas uzlabošanos pēc 4-6 nedēļām. Asinszāli var uzskatīt par dabisku antidepresantu. Asinszāles iedarbība nav tik spēcīga, lai dziedētu smagas un ieilgušas depresijas. Lieto periodā pēc smadzeņu satricinājuma un nervu traumām.
Lietojot asinszāles preparātus, vēlams izvairīties no ilgstošu tiešās saules iedarbības, jo aktīvās vielas pastiprina to iedarbību.
Ārīgai lietošanai labāk izmantot asinszāles eļļas.
Aktīvās vielas iedarbojas arī uz mikrobiem (pat uz stafilokokiem) un vīrusu izraisītājiem.
Mājas apstākļos labāk izmantot spirta uzlējumus, jo dažas aktīvās vielas nešķīst ūdenī un asinszāles tējas var būt neefektīgas.
PIELIETOJUMS SEJAS ĀDAS UN MATU KOPŠANAI
Taukainas ādas kopšanai ziemā – lieto 1 reizi nedēļā sejas masku no asinszāles, vērmeles, un kumelītes. Maska dziedē un mitrina ādu.
Ādas attīrīšanai un poru sašaurināšanai – nomierina kairinātu ādu maisījums no asinszāles, kumelītes, kliņģerītes.
Nevienmērīga iedeguma gadījumā – apdedzinātās vietas ieziež ar asinszāles uzlējumu.
Taukainu matu kopšanai – matus pēc mazgāšanas skalo ar asinszāles uzlējuma ūdeni.
Taukainas ādas kopšanai – pagatavo uzlējumu kompresēm no 10 g kaltētas asinszāles un 200 ml ūdens.
Nogurušas un pāragri novecojušas sejas ādas kopšanai – ieteicams skalot  sejas ādu ar vēsu asinszāle uzlējumu.
Ādas izsitumiem – pagatavo uzlējumus vannas ūdens bagātināšanai no asinszāles, lavandas, timiāna, kumelītes (vienādās devās).
Ādas iekaisumu, apdegumu un brūču dziedēšanai – izmanto asinszāles eļļu. Eļļu pagatavo, ņemot 1 daļu sasmalcinātas ziedošas galotnītes un 2 daļas augu eļļu. Nostādina tumšā vietā 2-3 nedēļas.
Ādas iekaisumu, apdegumu un brūču dziedēšanai – var izmantot arī asinszāles un salvijas lapu maisījumu. Augus sasmalcina un sajauc ar cūku taukiem.
Mazina roku un kāju svīšanu – katru dienu vanno asinszāles, ozolu mizu novārījuma ūdenī. 2 tējk. augu masas aplej ar 2 glāzē verdoša ūdens un vāra 10 min. Atdzesē un pievieno 2 ēdamk. etiķi.
Lai novērstu nepatīkamu smaku no mutes dobuma un stiprinātu smaganas –  1 ēdamk. asinszāli aplej ar 1 glāzi verdošu ūdeni, vāra 15-20 min. Izmanto kā skalojamo līdzekli.
Novārījums. 10 g asinszāle, 1 glāze karsts ūdens. Vāra uz lēnas uguns 30 min. Lieto pa 1/3 glāzes 3 reizes dienā 30 min pirms ēšanas. Novārījumu var uzglabāt 3 diennaktis. Lieto reimatisma, kuņģa – zarnu trakta (čūlas slimības, caurejas, gastroenterīta) saslimšanu, urīnpūšļa saslimšanu, bērniem urīna nesaturēšanas, podagras gadījumos.
Spirta uzlējums. Pagatavo ar 40% spirtu attiecībā 1:5. Lieto kā savelkošu un pretiekaisuma līdzekli smaganu un mutes dobuma skalošanai (30 pilieni uzlējums, ½ glāze ūdens). Iekšķīgai lietošanai izmanto 40-50 pilienus pirms ēšanas.
Eļļa. 20-25 g svaiga sasmalcināta asinszāles masa, 200-250 g olīveļļa (vai mandeļu, saulespuķu un linu eļļa).
Nostādina 2-3 nedēļas siltā vietā, periodiski samaisa. Glabā tumšos traukos. Lieto kompresēm slikti dzīstošu brūču, čūlu gadījumos. Var kopt suņa koduma vietas.
Ziede. Ziedi pagatavo no sulas un sviesta, attiecībā 1:4. Vāra līdz kopējais daudzums sarūk uz pusi mazāks. Glabā ledusskapī.
Novārījums. 1 ēdamk. asinszāle, 1 glāze ūdens. Vāra 15 min. Lieto pa ¼ glāzes 3 reizes dienā. Lieto kā žults dzenošu un pretiekaisumu līdzekli.
Spirta uzlējums. Nostādina 40% spirtā, attiecībā 1:5. Lieto pie taukainās ādas seborejas un izsitumiem. Mazina ādas kairinājumu.
Spirta uzlējums. 1 ēdamk. asinszāle, 500 g 40% spirts. Nostādina 7 dienas. Lieto pa 40 pilieniem uz ½ glāzi ūdens. Lieto katru dienu mutes dobuma skalošanai, lai mazinātu nepatīkamu smaku.
Novārījums. 40 g asinszāle, 40 g kātainā salmene, 10 g kumelītes, 4 ēdamk. masas aplej ar 1 litru ūdens, nostādina 12 stundas un pēc tam vāra 7-10 min. Izlieto dienas laikā 5 reizēs (1 glāzi no rīta tukšā dūšā), pārējās reizes 1 stundu pēc ēšanas. Lieto aknu un žultsakmeņu slimību gadījumos. Ievēro aknu slimnieku diētu.
Maisījums. 30 g bērzu pumpuri, 40 g asinszāle, 30 g tīruma kosa, 20 g raudenes ziedi, 15 g kumelītes. Lieto akūtu un hronisku nieru iekaisumu gadījumos.
·Maisījums. 40 g tīruma kosa, 20 g svaigas dārza pupiņu pākstis, 20 g auzu laksti, 40 g asinszāle,  30 g melnā plūškoka ziedi, 30 g pļavas dzelzene. Lieto asins attīrīšanai.
Maisījums. 40 g pabērza lapas, 40 g parastā deviņvīruspēka ziedi, 30 g savvaļas magones ziedi, 20 g melnā plūškoka ziedi, 20 g liepu ziedi, 20 g gaiļbikšu ziedi, 40 g asinszāle, 30 g griķu ziedi, 40 g malvas ziedi, 30 g saldsaknes dzinumi. 4 ēdamk. masas aplej ar 1 litru verdošu ūdeni. Nostādina 10 stundas. Lieto kā atkrēpošanas līdzekli un pie plaušu saslimšanām. Izdzer dienas laikā pa maziem malciņiem. Vēlams ievērot gultas režīmu.
Uzlējums. Sauja asinszāles ziedi, 500 g verdošs ūdens. Lieto kompresēs pie strutojošām brūcēm.
Maisījums. 2 ēdamk. asinszāles ziedi, 4 ēdamk. svaiga eļļa, pievieno sāli pēc garšas. Vāra. 1 ēdamk. masas pievieno 500 g alus un izdzer dienas laikā. Lieto pēc smagas fiziskas slodzes un jaunu spēku atgūšanai. Šo procedūru var atkārtot vairākas dienās pēc kārtas.
Pirms nakts miega asinszāles tēja pasargās bērnus no urīna nesaturēšanas nakts miega laikā.
Maisījums. 1 ēdamk. asinszāle, 1 gl. verdošs ūdens. Vāra 15 min uz lēnas uguns. Lieto pa ¼ glāzes 3 reizes dienā. Lieto pie kuņģa – zarnu trakta saslimšanām.
Maisījums. Vienādās devās asinszāle un brūkleņu lapas. 1 ēdamk. maisījuma aplej ar 1 glāzi verdoša ūdens. Lieto ja ir palielinātas aknas. Lieto 2-3 reizes dienā tējas vietā, bez īpašiem ierobežojumiem. Var saldināt ar medu. Uzlējumam lieto visu augu ar saknēm.
Eļļa. 20-25 g sasmalcināta svaiga asinszāles masa, 200-250 g olīveļļa (vai saulespuķu, linu eļļa). Nostādina 3-4 nedēļas siltā vietā. Lieto kuņģa čūlas slimības, čūlu, ilgstoši nedzīstošu brūču, apdegumu, hroniska stomatīta gadījumos. Pie kuņģa un 12-pirkstu zarnas čūlas lieto pa 2 ēdamk. 30 min pirms ēšanas 1-2 mēnešus.
Uzlējums. 15 g kaltēta asinszāle, 1 gl. ūdens. Nostādina 10 dienas. Lieto pa 30 pilieniem 3 reizes dienā pie kuņģa – zarnu trakta saslimšanām.
Uzlējums. 4 daļas pīlādžu ogas, 3 daļas asinszāle, 2 daļas alteja, 500 g verdošs ūdens. Nostādina 40-60 min. Lieto caurejas gadījumā pa ½ glāzes 4 reizes dienā.
Uzlējums. 3 ēdamk. kaltēta asinszāle, 1 gl. verdošs ūdens.  Nostādina 2 stundas. Lieto pie neirozēm pa 1/3 glāzes 3 reizes dienā pēc ēšanas.
Novārījums. 1 ēdamk. kaltēta asinszāle, 1 gl. verdošs ūdens.  Vāra 15 min. Lieto pie sieviešu dzimumorgānu iekaisumiem pa 1/4 glāzes 3 reizes dienā.
Uzlējums. 1 ēdamk. asinszāle, 500 g degvīns. Nostādina 1 nedēļu. Glabā noslēgtā traukā. Lieto mutes dobuma skalošanai, pa 40 pilieniem uz 1 gl. ūdens. Novērš nepatīkamu smaku no mutes.
Uzlējums. 1 daļa asinszāle, 2 daļas augu eļļa. Nostādina 3 nedēļas. Lieto roku un sejas ādas zvīņošanās gadījumā.
Eļļa. 25 g sasmalcināti svaigi asinszāles ziedi, 500 g olīveļļa. No sākuma tur nenoslēgtā balta stikla traukā, siltā vietā un raudzē. Periodiski samaisa. Kad pēc 3-5 dienām rūgšanas process ir beidzies, trauku noslēdz un novieto saulītē un tur tik ilgi, kamēr eļļa kļūst koši sarkanā nokrāsā (aptuveni pēc 6 nedēļām).  Pēc tam eļļu atdala no ūdens un glabā noslēgtā traukā.
Spirta uzlējumu izmanto brūču dezinficēšanai.
Pret skumjām, bezmiegu un depresiju tumšajos gada mēnešos. Asinszāles preparātus šim nolūkam lieto 4-6 nedēļas.
Spirta uzlējumus pagatavo uz 40% spirta no kaltētas asinszāles un uz 96% spirta svaigu asinszāles masu.
Augu tēja Covid-19 profilaksei un simptomu mazināšanai
Veselības tēja “SVARA SAMAZINĀŠANAI”
Veselības tēja “MIERAM UN MIEGAM”
Veselības tēja “IMUNITĀTES STIPRINĀŠANAI”
Veselības tēja “ORGANISMA ATTĪRĪŠANAI”
ZS "DOKTUS", Pāvila iela 22, Cēsis, LV - 4101, Latvija
This site is registered on wpml.org as a development site.